હવે જ્યારે કોંગ્રેસના જ નવ ધારાસ્ભ્યોના વિદ્રોહને કારણે હરીશ રાવતની સરકાર લઘુમતીમાં મુકાઈ ગઈ છે અને રાજ્યપાલે તેમને ૨૮ માર્ચ સુધીમાં ગૃહમાં બહુમતી પુરવાર કરવાનું કહ્યું છે, ત્યારે કોંગ્રેસના ધારાસભ્યોના પક્ષાંતરના કાનૂની પેચમાં પણ વિધાનસભામાં ધ્વનિમતથી બજેટ પસાર થયું ગણાય કે કેમ એ મુદ્દો મહત્ત્વનો બનવાનો છે. વિરોધપક્ષ ભાજપે આ રીતે બહુમતીના અભાવે બજેટ પસાર થયેલું ન ગણાય એમ કહ્યું છે ત્યારે વિધાનસભાના સ્પીકર ગોવિંદસિંહ કુંજવાલે એવું કહ્યું છે કે બજેટને મતદાન માટે મૂકતાં પહેલાં સભ્યોએ મતવિભાજનની માગણી કરવી જોઈએ.એમ થયું ન હતું. આવી માગણી ધ્વનિમત પછી આવી હતી. હવે હરીશ રાવતની સરકારની બહુમતીના ફેંસલામાં બજેટનો મુદ્દો પણ મહત્ત્વનો બનવાનો છે.